
Els 10 prompts
	#
	Prompt
	Bloc

	1
	Entendre què és un grup
	Entendre

	2
	Entendre què crea cada aplicació
	Entendre

	3
	Entendre els permisos d'un grup
	Entendre

	4
	Inventari dels teus grups
	Inventariar

	5
	Trobar les quatre cares d'un grup
	Inventariar

	6
	Detectar grups duplicats
	Inventariar

	7
	Decidir si et cal un grup nou
	Decidir

	8
	Entendre què passa si esborres un grup
	Decidir

	9
	Revisar grups que caduquen
	Mantenir

	10
	Diagnòstic dels teus espais
	Mantenir



Com fer servir aquest document
Deu prompts sobre els grups de Microsoft 365: el mecanisme que hi ha per sota de Teams, SharePoint i Planner. Tots es llancen a Copilot Chat.

	Per què aquest bloc és el més invisible i el més important: Ningú diu «vaig a crear un grup de Microsoft 365». La gent crea equips, llocs o plans, i el grup apareix sol. Per això, quan alguna cosa no quadra —un lloc que no esperaves, permisos que no s'entenen, un espai duplicat— la resposta gairebé sempre és al grup que hi ha per sota.



	El que Copilot farà i el que no: No crea grups, no afegeix membres i no esborra res. El que fa molt bé és EXPLICAR-TE què hi ha per sota, TROBAR els grups que ja tens i AJUDAR-TE A DECIDIR si et cal un de nou o pots aprofitar-ne un.




	ENTENDRE
El mecanisme que explica la resta



	1
	Entendre què és un grup
A Copilot Chat



	Explica'm què és un grup de Microsoft 365.

Vull entendre:
- Què és exactament, en una frase i sense tecnicismes
- Quins elements porta associats
- Per què jo mai n'he creat cap i en tinc uns quants
- Quina diferència hi ha amb un equip de Teams i amb un
  lloc de SharePoint

Fes servir una analogia si t'ajuda a explicar-ho.



	Com comprovar-ho tu mateix:
Ves a myaccount.microsoft.com i obre «Els meus grups».

Hi veuràs tres seccions: els que són de la teva propietat, aquells
en què participes i els eliminats. Aquesta pàgina és l'inventari
real, independentment de per quina aplicació es van crear.



Quan: La primera vegada que sents parlar de grups, o quan descobreixes que en tens sense saber-ho.
Què esperar: Una explicació amb analogia. És el concepte que fa encaixar Teams, SharePoint i Planner.

	2
	Entendre què crea cada aplicació
A Copilot Chat



	Digue'm què es crea exactament en cada un d'aquests casos:

- Creo un equip a Teams
- Creo un grup des d'Outlook
- Creo un lloc d'equip a SharePoint
- Creo un pla nou a Planner
- Creo una comunitat a Viva Engage

Per a cadascun: es crea un grup? es crea equip de Teams?
es crea lloc de SharePoint?

Dona-m'ho en forma de taula i digue'm quina és la regla general.



	La conseqüència pràctica:
Si algú del teu equip crea un grup des d'Outlook o un pla a Planner,
aquell grup tindrà lloc de SharePoint, bústia i calendari, però no
tindrà Teams.

L'error típic és aleshores crear un equip NOU amb el mateix nom, en
comptes d'afegir Teams al grup que ja hi ha.



Quan: Quan no entens per què a vegades t'apareix un equip de Teams i a vegades no.
Què esperar: Una taula comparativa. La regla general és una: crear un equip genera grup, però crear un grup NO genera equip.

	3
	Entendre els permisos d'un grup
A Copilot Chat



	Vull entendre com funcionen els permisos en un grup de
Microsoft 365.

Explica'm:
- Què pot fer un propietari i què un membre
- Què passa quan afegeixo algú al grup: a què té accés
  automàticament
- Què vol dir compartir el lloc de SharePoint sense afegir
  ningú al grup
- Per què un convidat extern no pot ser propietari

Posa'm un exemple concret de cada cas.



	La distinció que més importa:
Compartir el LLOC de SharePoint dona accés als fitxers.

Afegir algú al GRUP li dona accés als fitxers, a la bústia, al
calendari, a les notes i a Teams.

No són el mateix, i la segona opció és molt més àmplia del que
sembla quan prems el botó «Compartir».



Quan: Quan has de donar accés a algú i dubtes entre afegir-lo al grup o compartir-li un document.
Què esperar: Una explicació amb exemples. El segon punt és el que la gent no espera: afegir algú al grup li dona accés a tot.

	INVENTARIAR
Saber què tens de veritat



	4
	Inventari dels teus grups
A Copilot Chat



	Fes-me l'inventari dels grups de Microsoft 365 dels quals
sóc propietari o membre.

Per a cadascun:
- Com es diu i des de quan existeix
- Si té equip de Teams, lloc de SharePoint i pla de Planner
- Quants membres té i quants propietaris
- Si té activitat recent

Marca especialment els que tinguin UN SOL propietari.



	Per què el propietari únic importa:
Un grup amb un sol propietari que marxa de l'empresa o es posa de
baixa és un grup que ningú pot administrar: no s'hi pot afegir gent,
ni canviar la configuració, ni arxivar-lo.

Recuperar-lo requereix intervenció d'administració. És dels
problemes més freqüents i més fàcils d'evitar: posa sempre dos
propietaris.



Quan: Un cop al trimestre, o abans de crear qualsevol espai nou.
Què esperar: Un inventari complet. El punt del propietari únic és el que evita que un espai quedi orfe.

	5
	Trobar les quatre cares d'un grup
A Copilot Chat



	Tinc un grup de Microsoft 365 anomenat [NOM].

Digue'm on trobo cadascuna de les seves parts:
- El lloc de SharePoint i la seva adreça
- La bústia i el calendari compartits
- L'equip de Teams, si en té
- El pla de Planner, si en té
- La llibreta de OneNote

Per a cadascuna, digue'm com hi arribo pas a pas.



	El que més desconcerta:
El lloc de SharePoint es crea SOL en el mateix moment del grup: no
hi ha cap pas per crear-lo.

Però no apareixerà a la pàgina d'inici de SharePoint fins que hi
entris o hi pugis alguna cosa, perquè aquella pàgina mostra llocs
recents, freqüents i preferits. Un lloc acabat de crear no és cap de
les tres coses.



Quan: Quan saps que el grup existeix però no trobes alguna de les seves parts.
Què esperar: Les rutes a cada element. És el prompt que resol el clàssic «he creat un grup i no trobo el lloc de SharePoint».

	6
	Detectar grups duplicats
A Copilot Chat



	Analitza tots els meus grups de Microsoft 365, equips de Teams
i llocs de SharePoint.

Digue'm:
- Si hi ha espais diferents sobre el MATEIX tema
- Quins tenen noms gairebé idèntics
- Quins grups no tenen Teams i quins equips no tenen activitat
- Quins semblen abandonats

Per a cada cas, digue'm què conté cadascun abans que
decideixi res.



	El rastre típic dels duplicats:
Dos espais amb el mateix nom solen venir d'aquí: algú va crear un
grup des d'Outlook, i una altra persona, sense saber-ho, va crear un
equip de Teams amb el mateix nom.

A partir d'aquell moment hi ha dos llocs de SharePoint, dues llistes
de membres i dos espais de fitxers que van divergint.



Quan: Quan la llista d'espais ja no et cap a la pantalla, o abans d'una revisió d'organització.
Què esperar: Un mapa del desordre. La instrucció final és imprescindible: no s'esborra res sense saber què hi ha dins.

	DECIDIR
Abans de crear o d'esborrar



	7
	Decidir si et cal un grup nou
A Copilot Chat



	Necessito un espai de treball per a [DESCRIU-HO].

Els grups i equips que ja tinc són: [LLISTA'LS O DIGUES QUE
FACI L'INVENTARI PRIMER]

Ajuda'm a decidir:
- Si em cal un grup nou o puc aprofitar-ne un d'existent
- Si em serviria un canal dins d'un equip que ja tinc
- Què guanyo i què perdo amb cada opció

Si crec que em cal un de nou i tu creus que no, digue-m'ho.



	Exemple emplenat:
Necessito un espai de treball per coordinar-me amb el client durant
les tres setmanes que dura la formació. Hi participarem 4 persones.

Els grups i equips que ja tinc són: un equip «Formació» amb tot
l'equip intern, i un grup «Projectes» que fem servir per a la
coordinació general.

Ajuda'm a decidir si em cal un grup nou o puc aprofitar-ne un.



Quan: Sempre abans de crear un grup o un equip. És el prompt que evita el duplicat.
Què esperar: Una recomanació honesta. L'última instrucció és la que fa que et contradigui quan cal.

	8
	Entendre què passa si esborres un grup
A Copilot Chat



	Estic pensant a esborrar el grup de Microsoft 365 anomenat [NOM].

Abans de fer-ho, digue'm:
- Exactament què s'esborraria: fitxers, correu, calendari,
  Teams, notes, plans
- Qui ho perdria, a part de mi
- Quant temps tindria per recuperar-lo i com
- Quines alternatives tinc a esborrar-lo

Sigues exhaustiu: vull saber-ho tot abans de decidir.



	Què s'emporta esborrar un grup:
La bústia i tot el seu historial de correu · El calendari compartit
· El lloc de SharePoint sencer amb tots els fitxers · La llibreta de
OneNote · Els plans de Planner associats · L'equip de Teams amb
totes les converses

Hi ha un període de recuperació limitat. Passat aquest termini, no
hi ha marxa enrere.



Quan: ABANS d'esborrar qualsevol grup o equip. Esborrar un grup s'emporta molt més del que sembla.
Què esperar: La llista completa del que es perdria i les alternatives. Gairebé sempre arxivar és millor opció que esborrar.

	MANTENIR
Perquè no es descontroli



	9
	Revisar grups que caduquen
A Copilot Chat



	Explica'm com funciona la caducitat dels grups de Microsoft 365.

Vull saber:
- Què és una directiva de caducitat i qui la configura
- Què passa si ningú renova un grup
- Com sé si algun dels meus grups està a punt de caducar
- Què he de fer per renovar-lo

Digue'm també si l'activitat del grup el renova automàticament.



	On comprovar-ho tu mateix:
A myaccount.microsoft.com, la pàgina d'inici té una targeta que diu
«Revisar grups que van a expirar».

Si diu que no cal fer res, estàs tranquil. Si hi ha algun grup a
punt de caducar, t'hi avisarà des d'allà.



Quan: Quan reps un avís de caducitat, o per anticipar-te abans de perdre alguna cosa.
Què esperar: Una explicació del mecanisme. Molts tenants renoven sols els grups amb activitat, però no tots.

	10
	Diagnòstic dels teus espais
A Copilot Chat



	Analitza tots els meus espais de Microsoft 365 —grups, equips,
llocs i plans— i digue'm:

- Quants n'hi ha en total i quants tenen activitat real
- Quants tenen un sol propietari
- Quants estan duplicats o solapats
- Quants no s'han tocat en més de sis mesos

Sigues concret amb les xifres. Després proposa'm UNA sola
acció per començar a posar ordre, i digue'm què perdria.



	Abans d'actuar sobre el resultat:
Recorda que Copilot només veu els espais on TU tens accés.

Pot haver-hi grups duplicats creats per altres persones que ell no
veurà. Per a una auditoria completa, cal el centre
d'administració, i això depèn de qui gestioni el tenant.



Quan: Un cop al trimestre, o quan algú es queixa que no troba les coses.
Què esperar: Un diagnòstic amb una prioritat. Demanar-ne una de sola és el que fa que la facis de veritat.

Què NO pot fer Copilot amb els grups
	No pot...
	Però sí...

	Crear grups
	Dir-te si te'n cal un i quin camí seguir

	Afegir ni treure membres
	Dir-te qui n'és membre i qui propietari

	Canviar propietaris
	Advertir-te dels grups amb un sol propietari

	Esborrar ni restaurar grups
	Dir-te exactament què perdries

	Renovar un grup que caduca
	Explicar-te com fer-ho i on

	Fusionar espais duplicats
	Detectar-los i dir-te què conté cadascun

	Veure grups on no participes
	Treballar amb tots aquells on ets



	On sí que és decisiu: Els prompts 7 i 8. Decidir si et cal un grup nou, i saber exactament què perdries abans d'esborrar-ne un, són les dues preguntes que més problemes eviten en tot el bloc. I totes dues es fan abans de tocar cap botó.



	Una limitació que has de tenir present: Copilot veu els espais on tu tens accés. Si un company va crear un grup duplicat i no t'hi ha afegit, no apareixerà a l'inventari. Per estar segur, pregunta també a l'equip abans de crear res.



Tres idees per treure'n profit
	Idea
	Per què funciona

	Comprova abans de crear
	El prompt 7 evita el problema més car: el duplicat

	Pregunta què perdries
	Esborrar un grup s'emporta correu, fitxers, notes i Teams

	Posa sempre dos propietaris
	Un espai amb propietari únic queda orfe el dia que marxa



	La idea que resumeix el bloc: El grup és la peça invisible que sosté Teams, SharePoint, Outlook i Planner. Quan alguna cosa no s'entén —permisos estranys, llocs que apareixen sols, espais duplicats— la resposta gairebé sempre és al grup que hi ha per sota. Entendre'l és entendre com encaixa tot Microsoft 365.



	Sobre aquest document: Prompts de Copilot per als grups de Microsoft 365. Complementa el manual de grups. Aubay Consultoria IT — Barcelona — 2026.

